b'\n_START_ARTICLE_\nNigerija\n_START_SECTION_\nDr\xc5\xbeavna ureditev\n_START_PARAGRAPH_\nLeta 1999 je Nigerija postala predsedni\xc5\xa1ka zvezna republika. Volilno pravico imajo vsi dr\xc5\xbeavljani nad 21 let. Predsednik republike se izvoli za \xc5\xa1tiri leta na splo\xc5\xa1nih volitvah. Predsednik republike je hkrati tudi predsednik zvezne vlade in vrhovni poveljnik oboro\xc5\xbeenih sil._NEWLINE_Parlament je dvodomni in je sestavljen iz Predstavni\xc5\xa1kega doma in Senata. Predstavniki se prav tako za \xc5\xa1tiri leta izvolijo na splo\xc5\xa1nih volitvah.'